
EVELYN WEVER-CROES 














“Hunto lo fiha un solucion pa e problema di Parkietenbos” 





Durante tratamento di Presupuesto Supletorio cu a tuma luga 
dialuna den Parlamento di Aruba, Prome Minister Evelyn 
Wever-Croes a contesta y elabora riba diferente topico a base 
di preguntanan cu a bin dilanti den Parlamento. Entre otro e 
situacion actual di Parkietenbos. 


Gabinete Wever-Croes ta para pa un solucion pa e problema di 
Parkietenbos pasobra e habitantenan merece miho. Serlimar 
ta trahando pa cuminsa baha e cero y haci'e mas accesible pa 
por haci e trabounan eyriba y pa evita cu e candela ta cende 
y pag'e si e cende. Esaki segun Prome Minister, ta cosnan 
cosmetico pero cu mester y ta hayando atencion urgente 
pasobra no ta husto cu e bario ta haña e tipo di problema nan 
aki. 


Serlimar a informa Prome Minister cu nan a entrega un 
presupuesto di 1.5 miyon na e ex minister. E ex-minister no a 
haci nada cu esaki. 


“Si ta 1.5 miyon ta tuma pa no tin candela eyriba, nos tur ta 
dispuesto pa di un caminda bin cu e placa aki. Por lo menos e 
ora por evita e candela cu ta molestia e bario”, Prome Minister 
a enfatisa. 


Prome Minister tin apenas algun siman cu a tuma over e 
encargo di e cartera aki. Por lo tanto no por duna mucho 
informacion ainda pa loke ta trata e termino mediano of largo di 
solucion pa e dump na Parkietenbos. Den cuardo di coalicion 
Gobierno ta deliberando riba e particion di e departamento 
y institutonan y hunto lo fiha un solucion termino largo pa e 
problema di Parkietenbos. 











Gabinete Wever-Croes 

Prome Minister Evelyn Wever-Croes: 
Un stap grandi pa stop cu corupcion den gobernacion 


PROME MINISTER A TRASPASA AUTORIDAD 
DI FIRMAMENTO DI AKTE DI TERENO PA 
CONSTRUI CAS OF PLANTA FOR DI MINISTER 
Y PONE DEN MAN DI DIP 





Diaranson 4 di november Prome Minister Evelyn Wever- 
Croes a tene un bishita di trabou na Directie Infrastructuur en 
Planning (DIP) y conhuntamente cu director di e departamento 
sr. Haime Croes, a saluda e empleadonan, gradici nan y duna 
nan siguransa cu Gobierno tin nan siguridad na pecho. 


DIP ta un departamento cu pa hopi ańa (bou di maneho 
di diferente Minister; Sevinger, Oduber, Lopez-Tromp) a 
cuestiona integridad di e departamento. Den cuadro di esaki 
tin algun cos cu a bay malo y tin algun hende/empleado cu a 
coopera cu e cosnan cu a bay malo. Sinembargo loke cu a 
bay malo no ta den man di e mayoria di empleadonan di DIP, 
cual ta hendenan cu ta traha duro cu dedicacion na hiba Pais 
Aruba dilanti. E personanan aki na cierto momento tambe ta 
wordo demotiva door di tende di e cosnan cu ta bay robes. Pa 
cual e bishita di Prome Minister tabata importante pa duna nan 
motivacion pa continua cu e trabou. 


Adepolitisa e proceso di otorgamento di tereno 

Un paso hopi importante cu a tuma ta cu personalmente 
y simbolicamente Prome Minister a traspasa e autoridad 
di firmamento di akte for di Minister pa e departamento. A 
depolitisa e proceso di otorgamento di tereno y esey kiermen 
cu di awor en adelante, terenonan cu wordo firma ta wordo 
firma na e departamento door di e director y un otro persona cu 
e principio di cuatro wowo. Pues dos hende ta revisa tur cos. 
Haciendo esaki, e chens pa cosnan bay robes ta hopi menos. 
Y lo no por tin metemento politico mas. Metemento politco por 
cierto ta entre e topico di investigacion di caso avestruz y caso 
flamingo. Cu e traspaso di autoridad aki lo no por tin casonan 
di corupcion mas cu metemento di Ministernan. Esaki ta algo 
cu comunidad Arubano merece, sra. Evelyn Wever - Croes a 
accentua. 





Un otro beneficio ta cu: Ta acelera desaroyo economico pa 
motibo cu hopi desaroyo economico ta depende di otorgamento 
di tereno y lamentablemente esaki tabata tranca na bureau 
di ex Minister. Tabatin mas di 500 akte di personanan cla pa 
construi cas y/of planta, pero e akte no tabata wordo firma pa 
nan haya e tereno. Aworaki e proceso lo wordo agilisa pa cada 
persona por haya nan tereno. 


Ademas, den pasado hopi biaha tabata mira e preferencia 
politico di esun cu ta pidi e tereno, aworaki como e persona 
responsabel pa e departamento aki, esey no ta asina, Prome 
Minister a enfatisa. 


Tur ciudadano tin derecho pa haya tereno 

Cualkier ciudadano di Pais Aruba cu tin deseo pa construi un 
cas, tin derecho pa haya tereno pa construi nan cas y mescos ta 
conta pa esnan cu tin deseo pa ricibi un pida tereno huurgrond 
pa por planta. Pa locual ta trata terenonan comercial, prome 
cu e firma tuma luga na e departamento, lo consulta pa mira si 
eta pas den e vision di Gobierno. 


Prome Minister cu awor ta encarga cu e departamento di DIP 
a termina bisando cu ta bay tin hopi desaroyo pa Aruba di 
awo en adelante y p'esey e bishita na e departamento tabata 
sumamente importante. 


“Esakita un stap grandi den kibra cu corupcion den gobernacion, 
pasobra Aruba a mira un era desde ex Minister Sevinger cu 
hopi corupcion caminda cu el a cambia proceduranan pa e tin 
autoridad. Awor a caba cu esey y pues ta e prome paso pa 
garantisa henter pueblo di Aruba cu e corupcion cu a conoce 
(den caso avestruz, flamingo y tal ves pauwies) awor a caba y 
cu ta trahando cu integridad pa Aruba. 

Pome Minister Evelyn Wever-Croes: 





.XITOSO MISION V 





















Anualmente, Directornan di United Nations High Commissioner 
for Refugees (UNHCR) basa na Washington DC, ta organisa 
un bsihita oficial cerca Prome Minister Evelyn Wever-Croes. 
E aña aki, debi n'e pandemia, e bishita a bira un bishita virtual 
comunicando cu Director y representantenan di UNHCR basa 
na Merca, Panama, Trinidad 8 Tobago y Aruba. 


Di parti di Aruba, Prome Minister y Minister di Husticia a lidera 
e ekipo di Aruba cu tabata consisti di Directornan di DIMAS, 
IASA, BRA y tambe Ketenmanagers. 


Motibo principal di e mision virtual tabata e introduccion di e 
UNHCR team nobo bou maneho di sr. Jose Samaniego, kende 
na augustus 2020 a keda apunta como Director Regional p'e 
Americas Bureau y tambe pa informa Prome Minister Wever- 
Croes die transformacion die organizacion cu ta inclui un enfoke 
mas grandi riba e parti di regionalisacion y decentralisacion. 


UNHCR America's Bureau a realoca di Geneva pa Panama pa 
asina ta mas cerca di e "front lines” di e situacionnan di crisis 
manera na Venezuela y America Central. 


Prome Minister a gradici UNCHR pa nan cooperacion, 
colaboracion y donacion durante e dos añanan y a enfatisa e 
importancia di mantene un bon relacion cu organisacionnan 
internacional. 


Di nan banda, UNHCR, tambe a expresa nan gradecimento 
pa cu e atencion y bon trato cu nan tin cu e diferente 
departamentonan di Gobierno y a indica cu nan ta dispuesto 
pa yuda cu cualkier peticion pa cu ayudo tecnico y trainingnan 
specialisa na beneficio di ambos partido. 

Premier Evelyn Wever-Croes na sindicatonan: 


BAN SIGUI MUSTRA SOLIDARIDAD Y DUNA 


GOBIERNO ESPACIO PA ATEN 








CRISIS FINANCIERO 


Den un carta di 5 november, cu Premier Evelyn Wever-Croes 
a dirigi na sindicatonan, a duna un splicacion di aspectonan 
financiero y a contesta nan carta den cual nan a pidi un reunion 
pa papia tocante recobra e cortamento di 12.6% y pa papia 
tocante indexering. 


“Desde inicio di e gobernacion di Gabinete Wever-Croes, e 
punto di salida ta cu semper ta dispuesto pa ricibi of sinta 
cu sindicatonan, pasobra ta considera di sumo importancia 
pa scucha e preocupacionnan di trahadornan y ta atende cu 
esaki na un forma responsabel. E afia aki mundo henter, y den 
e caso aki Aruba, a wordo confronta cu un pandemia, unda 
miles di persona a keda afecta den salud. Otronan mester 
a entrega un parti di salario y miles di otro a perde trabao 
y consecuentemente tur entrada. Gobierno mester a tuma 
medidanan doloroso, pero necesario pa enfrenta e crisis aki. 


Pa loke ta trata e posicion huridico di e ambtenaar, manera 
a informa caba, e prespuesto 2021 ta den proceso, pero e 
tema specifico aki lo wordo discuti cu Hulanda den e prome 





kwartaal di 2021, mirando cu esaki ta un di e exigencianan di 
Hulanda pa Aruba ricibi sosten financiero. Gobierno lo keda 
den estrecho contacto cu sindicatonan den e periodo aki. 


Gobierno ta pidi comprension di tur trahador, en particular di 
ambtenaar- y otro empleadonan di gobierno pa e situacion 
critico cu Aruba ta aden, pa solidaridad pa cu esnan cu a 
perde trabao, pa por fabor duna Gobierno e espacio pa trata e 
tema aki na e momento propicio”. 


Cu esaki Premier Wever-Croes a demostra un biaha mas di 
tin e interes di e empleadonan publico y di henter comunidad 
na pecho, y mes momento ta mustra riba e realidad cu ta 
basa riba palabracionnan hasi cu Hulanda, mester a corta den 
beneficionan di trahadornan. 

Aruba ta den e crisis ainda, e crisis no a pasa ainda. Una bes 
e crisis cuminsa pasa, por tin mihor perspectiva riba ki termino 
por cumpli cu e peticion di sindicatonan pa por recobra locual 
a wordo corta riba salario. 

Continuacion Ban sigui mustra solidaridad y duna gobierno espacio.... 





Minister-president 
Minister van Algemene Zaken 

REGERING VAN ARUBA 





5 november 2020 


Na Presidentenan di 
SIMAR, SADA, SPA 
Presente 


SMR-6964/2020 
Ref.: carta SIMAR fecha 30 oktober 2020 


Apreciable Lidernan Sindical, 


Cu referencia na carta fecha 30 oktober 2020, ref 12421-a, cu e peticion pa un reunion, lo 
siguiente. 


Desde inicio di e gobernacion di Gabinete Wever Croes, e punto di salida ta cu semper ta 
dispuesto pa ricibi of sinta cu sindicatonan, pasobra ta considera di sumo importancia pa 
scucha e preocupacionnan di trahadornan y ta atende cu esaki na un forma responsabel. 


E afia aki mundo henter y den e caso aki Aruba a worde confronta cu un pandemia, unda miles 
di persona a keda afecta den salud, otronan mester a entrega un parti di salario y miles di otro a 
perde trabao y consecuentemente tur entrada. Gobierno mester a tuma medidanan doloroso, 
pero necesario pa enfrenta e crisis aki. 


Pa loke ta trata e posicion huridico di e ambtenaar, manera a informa caba e prespuesto 2021 
ta den proceso, pero e tema specifico aki lo wordo discuti cu Hulanda den e prome kwartal di 
2021, mirando cu esaki ta un di e exigencia nan pa ricibi sosten financiero. Gobierno lo keda 
den estrecho contacto cu sindicatonan den e periodo aki. 


Gobierno ta pidi comprension di tur trahador, en particular di ambtenaar- y otro empleadonan di 
gobierno pa e situacion critico cu Aruba ta pasando, en particular pa solidaridad pa cu esnan 
cu a perde trabao, pa por fabor duna Gobierno e espacio pa trata e tema aki na e momento 
propicio. 


Un saludo cordial, 





Croes 
Ministro-Presidente 

MINISTER XIOMARA MADURO 


MINISTER DI CULTURA TA FELICITA ROY 
LINTS CU SU “GOUDEN KALF” 


Minister Xiomara Maduro ta orguyoso cu un Arubiano, Roy 
Lints a gana e prestigioso premio di ‘Gouden Kalf na Hulanda. 
Roy Lints miho conoci como 'Lord Cachete', ta trahando na 
Hulanda na e ‘Stichting De Nieuwe Kans’ (DNK) na Rotterdam. 
DNK ta un fundacion cu ta traha cu hobennan masculino di 
entre 18 y 27 aña di edad di varios nacionalidad cu tin diferente 
problema y cu mester di ayudo pa un comienso nobo. 





“De Gouden Kalf ta un premio cu ta wordo otorga na Hulanda 
na e miho produccion di peliculanan di cortometrahe, 
largometrahe y documentario. Durante casi un aña e productor 
Marina Meijer a filma e corto documentario 'Carrousel' na e 
“Stichting de Nieuwe Kans' con e profesionalnan ta guia e 
hobennan. Segun e rapport di huradonan ‘Carrousel’ ta ‘Een 
uitzonderlijke documentaire waarin de maker vanaf het begin 
een strak verbond aangaat met de kijker door haar camerawerk. 
De film zit dicht op de huid en kruipt eronder. Het is onmogelijk 
om niet geraakt te worden'. Dia 24 di november proximo lo tin 
e premiere di ‘Carrousel’ na Amsterdam, Hulanda. Por mira e 
documentario riba www.2doc.nl 


Minister di Cultura Xiomara Maduro ta felicita ‘Lord Cachete’ 
y henter staf y personal di DNK cu e prestigioso premio aki. 
E mandatario ta subraya cu ‘Lord Cachete' ta haciendo un 
bunita trabou humanitario pa yuda hobennan cu problema na 
Hulanda y ta desea su persona hopi exito den futuro. 

















CENSO2020 UPDATE: CANTIDAD CONTA 


17.830 20.689 


ARUBA TA CONTA 


RIBA BO! 

MINISTER MADURO A SORPRENDE SR 
RUBEN GARCIA CU UN RECONOCEMENTO PA 
SU 50 ANA DEN RADIODIFESION NA ARUBA 


Diamars anochi den e programa “Pasco na Cas” di Lyonel 
Dirksz, Minister Xiomara Maduro di Cultura a sorprende sr 
Ruben 'Scorpio' Garcia cu un homenahe pa su 50 aña den 
radiodifusion. E show di fin di aña di Lyonel Dirksz, “Pasco na 
Cas”, a dedica un bunita raportahe na Ruben Garcia y na final 
di esaki Minister Maduro a presenta di sorpresa na Ruben su 
cas pa brind'e un homenahe. 




























Den presencia di su señora Treesje Garcia, yiunan, nuero 
y nietonan, Minister Maduro a entrega Ruben un plakaat, 
gradiciendo Ruben pa e bunita trabou haci e ultimo 50 aña 
den trece entretenimento, alegria y informacion via radio den 
hogarnan di nos Pais. Ruben ta un eminencia den radiodifusion 
y ta domina cualkier tarima mihor cu tur hende. Minister Xiomara 
Maduro a gradici Ruben tambe pa e guia cu ela sa di brinda 
otro locutornan y ta spera cu Dios por brinda bida y salud pa 
Ruben por keda deleita Pueblo di Aruba cu su programanan 
yena di alegria via frecuencia modula. Masha danki Ruben! 

Recientemente a tuma luga e tayer virtual di 'Social Economy, 
an opportunity to transform the Europe of the Sea' durante 
cual Minister Maduro a hiba un discurso di apertura y na unda 
representantenan politico di Mayotte y Groenland tambe a 
hiba palabra. 


PARTI IN DI PAIS ARUBA 

E tayer aki a wordo organisa pa Union Europeo (EU) cu 
participacion di representantenan di Aruba, Mayotte y 
Groenland. Zulema Dabian-Erasmus di Departamento di 
Asuntonan Economico a participa como representante di 
Aruba. Ademas dos comerciante di negoshinanan chikito cu 
ta contribui na Economia Social y Entreneurship Social, sr. 
Rendell de Kort di Cornerstone Economics y sra. Lucia White di 
Happyponics a presenta nan modelo di negoshi na tur e demas 
participantenan europeo. E ‘best practices’ y discusionnan lo 
wordo inventarisa den un rapport y presenta na EU. 





ECONOMIA SOCIAL Y ECONO DI SOLIDA ¡AD 
Durante su discurso e mandatario a enfatisa cu e tayer aki nos 
ta haya e oportunidad di intercambia di experiencia, siña di otro 
y traha cu otro. Esaki lo yuda nos construi economianan mas 
resiliente y tambe Pais Aruba por tuma parti na e network grandi 
di Paisnan di Europa pa asina engrandece nos visibilidad riba 
Economia Social y Economia di Solidaridad. Minister Maduro 
a menciona cu e pandemia di COVID-19 a trece mescos cu 
otro pais na mundo, hopi reto pa e comunidad di comercio na 
Aruba. Pero como un comunidad resiliente e entrepeneurnan 
Arubano tabata hopi creativo na e manera cu nan a responde 
na e crisis. Negoshinan chikito y mediano a adapta nan 
modelo di haci negoshi, inclui actividad social, no na interes 
financiero pero mas pa ta solidario cu nos comunidad. Tur e 
cambionan aki a haci posibel cu e negoshinan por a sigui draai 
durante e temporada di pandemia. E mandatario ta subraya cu 
e catalisator mas importante ta e solidaridad cu e comunidad 
Arubano a demostra pa cu e productornan local y e apoyo na 
NGOnan local. 





E dignatario ta sigui bisa cu mundo a cambia, nos comunidadnan 
chikito a cambia y ta e entrepeneurnan ta esunan na timon di 
e cambionan aki. Solamente door di ta creativo den manera 
di haci negoshi un negoshi por sobrevivi y genera empleo 
den e temporada aki. E mandatario ta enfatisa pa laga nos 
usa e momento di creatividad y entrepeneurship social aki pa 
‘jumpstart’ nos economia y bira mas resiliente. 





GRADICIM o 
Minister Xiomara Maduro a yama e representantenan di Mayotte 











y Groenland danki pa traha hunto cu Aruba den e consorcio pa 
haci Economia Social parti di nan agenda inter regional mas 
amplio. Alabes e mandatario a gradici Comision Europeo pa 
facilita e plataforma di colaboracion riba Economia Social y 
Entrepeneurship Social y a desea e participantenan hopi exito. 


MINISTER ANDIN BIKKER 

Minister Andin Bikker: 
CORTE TA DUNA GOBIERNO RASON DI A 
REINTRODUCI E TOQUE DE QUEDA NA 
LUNA AUGUSTUS 


Awe Corte den Prome instancia a dicta cu Gobierno di Aruba 
tabata tin bon hustificacion pa a reestablece e Toque de Queda 
(‘avondklok’) na augustus ultimo. 


Corte a considera entre otro cu Gobierno tin un margen hopi 
grandi di discrecion (margin of appreciation') ora ta trata di 
escogencia di medidanan cuta necesario den cuadro die interes 
general, specialmente ora cu ta trata di medidanan preventivo 
riba tereno di Salubidad. E escogencia di Gobierno ademas 


ta wordo sosteni considerando e desaroyonan internacional, 
caminda e maneho den otro paisnan no ta desvia mucho di e 
esun na Aruba. Tin paisnan cu hasta a bay un poco mas leuw 
den nan maneho compara cu Aruba. 


Considerando tur e circumstancianan aki Corte ta haya cu 
Gobierno di Aruba por a dicidi pa reintroduci e medida di Toque 
de Queda y cu esaki pues ta un medida proporcional. 

MINISTER DI TURISMO, SALUD Y DEPORTE 
MINISTER DANGUI ODUBER 


MINISTER DANGUI ODUBER TA DESEA JOZIRO 
BOYE TUR CLASE DI pad ni AA 


Awe nos a sinta un rato cu otro tremendo deportista Arubiano 





Joziro Boye cu lo ta viahando diasabra pa Atlanta pa participa 
un pelea internacional. E pelea lo wordo transmiti pa NBC otro 
siman diaranson. Joziro ta riba e maincard cual sigur ta un 
promocion pa Aruba. 


Nos ta sostene tur e deportistanan Arubiano cu ta participa 
riba e nivelnan di mas halto. 





Nos ta desea Joziro tur clase di exito. 





Minister Dangui Oduber: 
E VELD DI KUDAWECHA LO HAYA 


ARTIFICIAL TURF 


Nos vision y maneho di deporte ta dirigi 





riba mehoracion di e infrastructura di 
facilidadnan deportivo, percura pa tin 
bon illuminacion y tambe artificial turf pa 
veldnan. 


Anja pasa nos a anuncia cu e veld di 
Kudawecha lo haya artificial turf. Awe 
nos por wak e trabounan ta avansando. 
Banda di turf ja caba nos a percura pa 
tin bon illuminacion y awor lo drecha e 
dugout y tribune tambe. 


Cu curason pa deporte y cu accionan bo 
fa sinti e diferencia. 

Departamento di Salud Publico: 


ESTABLECIMENTONAN CU NO A CUMPLI 
CU REGLANAN DURANTE HALLOWEEN Y 
MESTER A WORDO CERA 


Taskforce Bedrijven Covid-19 cu ta encarga cu controlnan riba 
e reglanan pa controla e pandemia di corona virus den e sector 
comercial ta informa di e establecimentonan cu no a cumpli 
reglanan di protocol y MR ( Ministeriële regeling) y cu mester 
a wordo cera. 


Yen Yen Bar Restaurant na Kamay 8; e musica demasiado 
duro, tawata tin demasiado hende den e lugar y tambe mal 
comportacion di DJ. E sitio a wordo cera y DJ a keda deteni. 


Well Well Restaurant na Seroe Biento 3-A.; aki a constata 
durante control cu tabata tin demasiado hende paden y pafor, 
paden no tabata cumpli tampoco cu ningun di e reglanan DVG 
y articulonan stipula den MR. 


Piccolo na Avenida Alo Tromp 7; a constata aki cu tin hende 
sinta na bar ta bebe y pafo tin demasiado hende na mesa. E 
musica tambe tabata demasiado duro y tabata tin hendenan 
paden sin tapaboca. 


Gleny's Corner na Avenida Alo Tromp 22-A tambe a wordo 
bishita pa e team di control di Taskforce Bedrijven y a constata 
cu e sitio tabata yen yen di hende, no tin hende na porta pa 
informa clientenan cu e lugar ya ta yen, no tabata cumpli cu 
reglanan di DVG, e distancia entre mesnan y distancia entre 


e 
Laba man 


frecuentemente le 
cu awa y habon of O 


uza ‘hand sanitizer. 


DVG 


DIRECTIE VOLKSGEZONDHEID 










mesanan tampoco tabata corecto, pues a cera e lugar. 


Komedo na L.G. Smith Blvd 108; e sitio aki a wordo cera ya cu 
nan no por a mustra ningun vergunning pa nan por tin actividad 
nae sitio. 


Lets Chill Cafe na L.G. Smith Blvd; aki a constata cu paden 
tabata tin hende para na bar ta bebe, cual ta contra reglanan 
stipula. 


Yolo Cocktails 8 Tapas na J.E. Irausquin Blvd 384; aki e 
constata cu e musica tabata hopi duro, tabata tin bailamento, 
cantidad di hende sin tapaboca, demasiado hende para na un 
mesa, seguridad di e sitio a strobe miembronan di Taskforce 
pa haci nan trabao. 


Hoya na Havenstraat Plaza Daniel Leo; Aki a constata pa di 
dos dia sigui cu e musica tabata demsiado duro, Taskforce a 
ordena e sitio pa paga e musica completo pero a permiti e sitio 
keda habri. 


Ta di spera cu e establecimentonan concerni y tur otro 
compronde cu mester cumpli cu reglanan di Protocol di DVG 
y e articulonan stipula den e MR pa asina nan proteha nan 
mesun clientenan y pueblo di Aruba engeneral. 


=> 


Mantene un distancia 
minimo di 1.5 meter for 
di otro, semper. 


ff 


SIGUI 
IDA BO MES 


Mantene protocol 

Departamento di Salud Publico: 


UPDATE 5 DI NOVEMBER 2020 


Segun resumen di awe 4 persona mas a recupera, tin un total di 11 caso nobo di Covid-19, di cual tur ta residente, 
(“positivity rate” bou residente ta 12%). E total di casonan activo pa awe ta 173, total di testnan haci ta 272, testnan 
haci bou residentenan na laboratorio di hospital ta 92, total di casonan di fayecimento relaciona cu Covid-19 ta na 39. 








Hospital ta informa cu tin un total di 9 persona interna di cual 2 den Cuido Intensivo y 7 isola riba piso general. 
E virus di Covid-19 tey riba nos isla y e yabi pa controle ta union. 


Pa nos por sigui controla e cantidad di contagio ta nesesario pa Aruba ta uni pa logra un solo meta, cu ta pa 
minimalisa e plamamento di covid-19. 


Sea alerto y conciente di cada un di bo actividadnan ora cu nos tur ta conciente, hunto den union nos ta trahando na 
mantene e casonan abou. 


Sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cubo! 


CORONAVIRUS 


COVID-19 
ARUBA 











TOTAL Boel NO RESIDENTE 

CASONAN NOBO n 11 0 
ACTIVO 173 163 10 
RECUPERA | 4352 4287 65 
POSITIVO 4564 4489 75 
GETEST 41208 = - 
ES 19597 - - 
MORTO 39 39 o 


bva Gobierno di Aruba 





D 


15m 

Minimo 
| a 
Mantene Beach cera 
distancia 12'or AM - 5'or AM 


Max 4 persona 
na mesa 

